Diari Oficial de la Generalitat Valenciana


Sumari del DOGV 7967, del 27-01-2017 (2017/107)

Notificació de la sentència dictada en el procediment ordinari número 73/2016.
------------------------------------------------------------------------------

### Dades del document

Número de DOGV
:   7967

Data del DOGV
:   27-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/107


Organisme emissor
:   Jutjat de Violencia Sobre la Dona Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 73/2016. [2017/107]  
Procediment ordinari número 000073/2016-T  
De: Chiari Suzzi.  
Procuradora: María Castellano García.  
Contra: Laurent Kadoch.  
  
Domingo Barón Escámez, lletrat de l'Administració de justícia i del Jutjat de Violència sobre la Dona número 1 de Castelló de la Plana, faig saber que en aquest procediment de judici ordinari número 73/2016, seguit a instàncies de Chiari Suzzi contra Laurent Kadoch, s'ha dictat la sentència que, literalment, és com segueix:  
  
«Sentència número 51/2016  
Castelló de la Plana, 14 de desembre de 2016  
María Mercedes Nieto López-Arias, magistrada jutgessa del Jutjat de Violència sobre la Dona número 1 de Castelló de la Plana, he vist les actuacions de judici ordinari per modificació de mesures que se segueixen amb el número 73/2016, promogut per Chiara Suzzi, representada per la procuradora dels tribunals María Castellano García i defensada pel lletrat Carlos Miguel Santamaría Monfort, contra Laurent Kadoch, rebel en aquesta causa, en què ha intervingut el Ministeri Fiscal.  
  
  
Dispositiva  
Estime de forma parcial la demanda promoguda per la procuradora dels tribunals María Castellano García, en nom i representació de Chiara Suzzi, contra Laurent Kadoch, en situació de rebel·lia processal, i dispose la modificació de les mesures establides en la sentència, de data 26 de febrer de 2013, únicament, en el sentit següent:  
  
1. Atorgue a Chiara Suzzi l'exercici exclusiu de la pàtria potestat sobre els menors, M. M. M. S. K. i A. F. A. K., fins que el pare no acredite tindre domicili real, conegut i estable que permeta una comunicació normalitzada entre els progenitors per a l'adopció de les qüestions relatives als seus fills.  
No es fa una declaració especial quant a les costes causades.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació davant l'Audiència Provincial de Castelló.  
El recurs s'ha de preparar mitjançant un escrit que cal presentar en aquest jutjat dins del termini de 20 dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest jutjat, sense que es puga admetre a tràmit el recurs si el dipòsit no està constituït, tret que el recurrent siga beneficiari de justícia gratuïta, el ministeri fiscal, l'Estat, la comunitat autònoma, l'entitat local o l'organisme autònom dependent d'algun dels anteriors.  
Aquesta és la meua sentència, de la qual cal expedir un testimoniatge i uniu-lo a les actuacions, que pronuncie, mane i firme.  
Publicació. La sentència anterior va ser llegida i publicada per la magistrada jutgessa que la va dictar mentre estava en audiència pública, de la qual cosa jo, el secretari, done fe.»  
I atés que el demandat, Laurent Kadoch, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 9 de gener de 2017.- El lletrat de l'Administració de justícia: Domingo Barón Escámez.